**Lovasberény Község Önkormányzata Képviselő-testülete**

**10/2015. (VII.31.)**

**önkormányzati rendelete**

**az ebrendészeti hozzájárulásról**

Lovasberény Község Önkormányzatának Képviselő-testülete az állatok védelméről és kíméletéről szóló 1998. évi XXVIII. törvény (a továbbiakban: Ávt.) 49. § (5) bekezdésében kapott felhatalmazás alapján, valamint az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1.§ A rendelet hatálya arra az ebtulajdonosra terjed ki, aki Lovasberény Község közigazgatási területén ebet tart.

2.§ **Lovasberény Község Önkormányzat Képviselő-testülete a Lovasberény Község közigazgatási területén** tartott ebek tulajdonosaira vonatkozóan ebrendészeti hozzájárulást nem állapít meg.

3.§ Ez a rendelet a kihirdetést követő napon lép hatályba.

Szili Miklós Dr. Koncz László

polgármester jegyző

Rendelet kihirdetve: 2015. július 31.

Dr. Koncz László

jegyző